Douglas Aurélio

Douglas Aurélio, nado en Teófilo Otoni o 27 de marzo de 1999, é un futbolista brasileiro que xoga como dianteiro no Castellón da Primeira División RFEF.

 Traxectoria 
Nacido no Brasil, formouse como futbolista nas canteiras de varios equipos portugueses e españois (Loures, San Roque de Lepe, Nuevo Molino, Real, Sporting de Lisboa e Belenenses-SAD). O 12 de maio de 2019 debutou co primeiro equipo do Belenenses-SAD na Primeira Liga, nun partido ante o Vitória de Guimarães.

Posteriormente pasou polas filas do Estoril, o Pafos de Chipre e o Riga. En xaneiro de 2024 regresou a España para xogar no Castellón, da Primeira División RFEF. Co equipo "orellut" conseguiu o ascenso á Segunda División, ao proclamarse campión do seu grupo.

 Palmarés 
Castellón
 Primeira División RFEF (1): 2023/24.

 Notas 

Categoría:Nados en 1999
Categoría:Nados no estado de Minas Xerais
Categoría:Futbolistas do Brasil
Categoría:Dianteiros de fútbol
Categoría:Xogadores do Belenenses SAD
Categoría:Xogadores do GD Estoril Praia
Categoría:Xogadores do CD Castellón